Diari Oficial de la Generalitat Valenciana


Sumari del DOGV 8648, del 03-10-2019 (2019/9331)

RESOLUCIÓ de 27 de setembre de 2019, de la Conselleria d'Educació, Cultura i Esport, per la qual s'executa la Interlocutòria de 18 de setembre de 2019, de la peça de mesures cautelars número 4/000282/9878-YHX, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8648

Data del DOGV
:   03-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9331


Data del document
:   27-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 27 de setembre de 2019, de la Conselleria d'Educació, Cultura i Esport, per la qual s'executa la Interlocutòria de 18 de setembre de 2019, de la peça de mesures cautelars número 4/000282/9299-HEO, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2019/9331]  
Vista la Interlocutòria de 18 de setembre de 2019, de la peça de mesures cautelars número 4/000282/6869-WCT, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de l'assemblea de famílies del centre educatiu d'Educació Especial Educatio - Dificultades de Aprendizaje, Vicente Vila Gimeno, Beatriz García Pérez, José Díez Calatrava, Elena Badenes Luz i Noelia Gálvez Meseguer, i per a executar aquesta, es dicta la present resolució sobre la base dels següents  
  
Fets  
Primer. Mitjançant l'Ordre 26/2019, de 14 de juny, del conseller d'Educació, Investigació, Cultura i Esport, es revoca l'autorització del centre d'Educació Especial privat Educatio - Dificultades de Aprendizaje y Patologías del Lenguaje de Paterna-la Canyada.  
Segon. En data 9 de setembre de 2019 s'interposa un recurs contenciós administratiu per part d'Elena Badenes Luz, Noelia Gálvez Meseguer, José Díez Calatrava i Beatriz García Pérez, que actuen en nom propi i com a membres del Comité Delegat de l'Assemblea de Famílies del centre educatiu d'Educació Especial Educatio - Dificultades de Aprendizaje, així com Vicente Vila Gimeno, que actua en nom propi, contra les resolucions del conseller d'Educació, Cultura i Esport per les quals s'inadmeten els recursos de reposició interposats pel Comité Delegat de l'Assemblea de Famílies del centre privat d'Educació Especial Educatio - Dificultades de Aprendizaje, com també per Elena Badenes Luz, Noelia Gálvez Meseguer, José Díez Calatrava, Beatriz García Pérez i Vicente Vila Gimeno contra l'Ordre 26/2019, de 14 de juny, del conseller d'Educació, Investigació, Cultura i Esport, i sol·liciten la suspensió cautelar de la revocació de l'autorització del centre.  
  
Tercer. Per mitjà de la Interlocutòria de 18 de setembre de 2019, de la peça de mesures cautelars número 4/000282/2557-EXH, s'acorda adoptar la mesura cautelar de suspensió de l'Ordre 26/2019, de 14 de juny, del conseller d'Educació, Investigació, Cultura i Esport, de revocació de l'autorització del centre Educatio - Dificultades de Aprendizaje.  
Vist el que s'ha exposat anteriorment, i amb la proposta prèvia del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
La suspensió de l'execució de l'Ordre 26/2019, de 14 de juny, del conseller d'Educació, Investigació, Cultura i Esport, per la qual es revoca l'autorització de huit unitats i noranta-sis llocs escolars en el centre privat d'Educació Especial Educatio - Dificultades de Aprendizaje, amb codi 4601811, de Paterna-la Canyada.  
  
Segon  
Inscriure aquesta circumstància en el Registre de Centres Docents de la Comunitat Valenciana. La present resolució tindrà efectes des del curs 2019-2020.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu en reposició, o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 27 de setembre de 2019.- El conseller d'Educació, Cultura i Esport: Vicent Marzà i Ibáñez.